ועדת הכלכלה, כנסת 25, פרוטוקול מספר 115, 2023-05-16 00:00

דוד ביטן: צהריים טובים

דוד ביטן:  אני פותח את הישיבה בנושא תוכנית לחיזוק המאבק נגד עוקץ וניצול צרכים אזרחים ותיקים

דוד ביטן:  המשך ליום המיוחד שיש בכנסת בעניין הזה וזה הנושא שבחרנו לטפל

דוד ביטן:       אז בואו נתחיל

דוד ביטן:  אתה רוצה להגיד משהו, חבר הכנסת?      

יבגני סובה: קודם כל, אני מברך, אני לא הספקתי להגיד את זה בוועדה הקודמת של ועדת העבודה והרווחה

יבגני סובה:  אבל אנחנו בנושא הזה בוודאי שיש לי מה להגיד

יבגני סובה:  אני גם אשמע פה, אני רואה פה את נציגי המשטרה והארגונים

יבגני סובה:  כאחד שדובר את השפה הרוסית ונמצא ארבע שנים בכנסת, אני לצערי גם היום אני מקבל הרבה פניות של אזרחים ותיקים שלא מבינים את השפה

יבגני סובה:  שנופלים בפח של העבריינים ברמה הכי גדולה שרק יכולה להיות

יבגני סובה:  כי בעיניי לעקוץ קשישה ולגנוב כסף מקשישה זה יותר גרוע מסתם לגנוב כסף

יבגני סובה:       אני יודע שיש לא מעט אנשים שבתקופת הקורונה פחדו לקבל כרטיסי, תווי מזון מרשויות כי השליח שהיה צריך להביא להם תו קנייה ביקש צילום של תעודת זהות

יבגני סובה:  עד כדי כך היו אנשים מפוחדים, אנשים שלא מבינים את השפה

יבגני סובה:  אני יודע שיש הרבה אנשים שגם היום כל יום מתקשרים, מציגים את עצמם נציגים של חברת אשראי, בנקים, גנבו לכם כסף תנו לנו פרטים

יבגני סובה:  כל הדברים האלה

יבגני סובה:       אני יודע שגם המשטרה מטפלת ואני חייב להגיד פה מילה טובה

יבגני סובה:  לא מעט אנשים כאלה לא נמצאים בארץ ולכן גם למשטרה יש קושי לתפוס אותם, אנחנו גם יודעים את זה

יבגני סובה:  ויש פה גם שיתוף פעולה עם רשויות החוק של מדינות אחרות שאנחנו בשיתוף פעולה

יבגני סובה:  אנחנו מן הסתם נשמע גם על זה

יבגני סובה:  אבל בהחלט הנושא של העוקץ קשישים בעיניי זה נושא שאנחנו גם כחברי כנסת צריכים לתת פה דעת ולבוא וכל הזמן להעצים את הנושא הזה

יבגני סובה:  שהאוכלוסייה הזאת תרגיש מוגנת

יבגני סובה:  כי הרבה פעמים גם קושי בשפה, גם קושי באמצעים הטכנולוגיים וגם בכלל ביכולת, בקלות הבלתי נסבלת הזאת שאפשר היום לעקוץ קשיש

יבגני סובה:  אם זה לדחוף לו אנציקלופדיה בשנת 2023 ב-5,000 שקלים

יבגני סובה:  או לדחוף לו סיר שהוא לא צריך ועל הדרך גם לחייב אותו בעוד 1,000 שקלים

יבגני סובה:  להגיד לו קח מתנה קומקום ובסוף נחייב אותך ב-300 שקלים על סיר שאתה לא צריך אותו

יבגני סובה:  גם את זה לצערי אנחנו מכירים

יבגני סובה:       והרבה פעמים, אני אגיד משפט לסיום, דוד

יבגני סובה:  הרבה פעמים זה על סף הגבול, מה שנקרא

יבגני סובה:  על סף העבירה

יבגני סובה:  כאילו, אתה בא ואתה אומר למה עקצת אותו? מה עקצתי? רק הצעתי לו משהו

יבגני סובה:  הכל חוקי

יבגני סובה:  אבל אנחנו יודעים שזה לא חוקי

יבגני סובה:  אנחנו יודעים שאתה מציע פה משהו שעל פניו זה נראה תקין וקשה גם לבוא ולהאשים אותך

יבגני סובה:  אבל אנחנו יודעים שזה משהו שלא בסדר

יבגני סובה:  שבן אדם לא מבין את מה שאתה אומר לו ומה שאתה מציע לו

יבגני סובה:  והמטרה שלך זה רק לגבות ממנו כסף

יבגני סובה:  אני חושב שגם פה אנחנו צריכים להתייחס לסוגיה הזאת

יבגני סובה:  כאילו לבוא ולהגיד שנכון שזכותך להציע מוצר שהקשיש לא צריך, אבל בוא נחשוב על זה איך אנחנו מגנים עליהם

יבגני סובה:  בטח מגנים על עסקאות באשראי, שלא בהצגת אשראי

יבגני סובה:       בדברים, יש לי דרך אגב, אדוני יושב הראש, יש לי חבילה של הצעות חוק בשביל לתת הגנה

יבגני סובה:  ואני אציע לך גם במסגרת הוועדה

יבגני סובה:  הגנה בעיקר בעסקאות שלא בהצגת אשראי, אלא עסקאות טלפוניות, ששם אפשר להגביל

יבגני סובה:  אפשר גם להגביל

יבגני סובה:  נכון שזה נשמע, כאילו אם אנחנו נגביל את הגיל אז יגידו מה פתאום, למה? אם אני עברתי גיל 75 אז מה? אני לא רשאי עכשיו לעשות עסקה טלפונית או עסקה אינטרנטית? אבל אנחנו מנסים להסביר

יבגני סובה:  ואני הרבה פעמים מסביר את זה גם לאנשים שאני מדבר איתם

יבגני סובה:  זה לטובתכם

יבגני סובה:  זה לא, אני לא רוצה להגביל עכשיו אותך ולהגיד אם עברת גיל 75 אז כאילו הפכת למישהו שלא מסוגל לרכוש משהו באינטרנט או לעשות עסקה טלפונית

יבגני סובה:  אבל רוב האנשים בגיל כזה, רוב הסיכויים שהם יפלו בפח מאשר שהם יהנו מהשירות הזה של קניית מוצרים באינטרנט דרך האשראי שלהם או דרך העסקאות הטלפוניות

יבגני סובה:  אלה הדברים שאנחנו צריכים לשים לב

יבגני סובה:  אני סיימתי

דוד ביטן: טוב

דוד ביטן:  בזמנו, לא יודע אם היית, כשהייתי יושב ראש ועדת העלייה והקליטה עשינו שניים שלושה דיונים על העניין הזה

יבגני סובה: בטח, הייתי איתך

יבגני סובה:  כן, כן

דוד ביטן: אז יש בעיה, במיוחד עם עולים חדשים

דוד ביטן:  קשישים, אנשים שלא מבינים את השפה

דוד ביטן:  ויש אנשים שלצערי הרב מנצלים את זה לרעה

דוד ביטן:  אז יש לנו בסביבות 50 דקות של דיון

דוד ביטן:  אז כל אחד שמדבר שיצמצם על מנת לאפשר לאחרים גם לדבר

דוד ביטן:  בסדר? אז נתחיל עם מי?      

אניטה יצחק: איתנו אולי?     

דוד ביטן: מי אתם?     

אניטה יצחק: הרשות להגנת הצרכן וסחר הוגן

אניטה יצחק:  אנחנו הגנו מצגת לדיון הזה

אניטה יצחק:  אני כבר אגיד שאני ארוץ עליה מהר

דוד ביטן: את יודעת שאני לא אוהב מצגות

יבגני סובה: אתם של משרד הכלכלה, נכון? לא של המועצה לצרכנות, משרד הכלכלה

אניטה יצחק: לא, לא, אנחנו משרד

אניטה יצחק:  אני חושבת שהם ביקשו אותי, אז הכנו מצגת לדיון

דוד ביטן: טוב, מכיוון שזה יום מיוחד, נעשה כללים שלא קשורים אלינו

דוד ביטן:  אני בדרך כלל לא אוהב מצגות

דוד ביטן:  כי מצגות, אנשים אפילו לא זה

דוד ביטן:  כל מה שאפשר להציג דיבור, עדיף

אניטה יצחק: אז נעבור אליה מהר

אניטה יצחק:  גם הקליק לא אצלי, שם, בגלל האופרציה הזאת

אניטה יצחק:  ותעצור אותי

דוד ביטן: לא, לא, דברי

דוד ביטן:  יש 50 דקות סך הכל, אז קחי את זה בחשבון

אניטה יצחק: אוקיי

אניטה יצחק:  אז מה שאנחנו רואים על השקף, לא ניכנס לכל הדברים

אניטה יצחק:  זה כמה נתונים אודות הפגיעה בציבור הצרכנים

אניטה יצחק:  הם מפסידים פי 5 כסף כשמדובר באותיות קטנות ופי 5 בבעיות מאדיבות יתר שלהם וכו'

אניטה יצחק:  והם נופלים לעוקץ, כקורבנות לעוקצים, הם חלשים ככלל

אניטה יצחק:  לא רק אוכלוסיית הקשישים, אלא גם יש אוכלוסיות נוספות פגיעות כמו נכים, עולים חדשים ואפילו ילדים

אניטה יצחק:  אפשר להמשיך

אניטה יצחק:       לא ניכנס לכל, אבל אלה איזה שהוא ניתוח של הסיבות שהופכים אותם להיות אוכלוסייה פגיעה

אניטה יצחק:  ובעיקר הבדיקות היא חלק מהעניין הזה

אניטה יצחק:  ואדיבות יתר היא חלק מהעניין הזה

אניטה יצחק:  וכשמישהו נופל להיות קורבן, הוא ממשיך להיות קורבן גם אצל חברות אחרות

אניטה יצחק:  ואנחנו לצערי באכיפה רואים מידע שעובר בין החברות והם נעקצים על ידי לא מעט חברות

אניטה יצחק:       קצת נתונים על התלונות ברשות להגנת הצרכן

אניטה יצחק:  אם קיבלנו מינואר 2022 מעל 34,000 תלונות, אז האחוז שלהם בסך התלונות הוא 10% וזה זהה פחות או יותר לחלקם באוכלוסייה

אניטה יצחק:  אבל זה לא משקף באמת את היקף הפגיעה שלהם בציבור, כי הם פחות מתלוננים

אניטה יצחק:  אנחנו רואים את זה באכיפה היזומה שהיא חלק ניכר מהעשייה שלנו

אניטה יצחק:  שאנחנו פוגשים יותר צרכנים

אניטה יצחק:  הם נפגעים בתחומים, בעיקר בתחומים של מוצרי חשמל, תקשורת, תיירות, ריהוט ותחזוקת הבית

אניטה יצחק:  כל מיני שירותים שהם מקבלים

אניטה יצחק:  ובהשוואה, יש כאן איזה שהיא התייחסות להשוואה לאוכלוסייה הרגילה

אניטה יצחק:  אז אפשר להסתכל על ענף התיירות וענף התקשורת

אניטה יצחק:  וגם ציוד ומוצרים לבית

אניטה יצחק:       הם בעיקר מטעים אותם, נפגעים בסוגיות של אחריות בשירות, השפעה בלתי הוגנת וביטול עסקה

אניטה יצחק:  הם לא מצליחים לבטל אותה

אניטה יצחק:  חלקם בעסקות טלפוניות הוא יותר גבוה מהציבור

אניטה יצחק:  וברוכלות, ראינו בשקף הקודם הוא גם לא, הוא יותר גדול משמעותית ממה שיש לציבור בכלל

אניטה יצחק:       אנחנו ברשות זיהינו בתחילת הדרך, הרשות היא באופן כללי, יחסי, גוף צעיר

אניטה יצחק:  אבל כבר בתחילת הדרך, ב-2015, זיהינו את התופעה הזאת של עוקץ הקשישים במוצרי צריכה

אניטה יצחק:  התופעה הזאת, שולחים להם מוצרים שהם בכלל לא צריכים ובסוף יושבים על חשבון הבנק שלהם

אניטה יצחק:  אנחנו ביצענו אכיפה אינטנסיבית שהבשילה בשנת 2017, 2018 ואנחנו מיגרנו את עוקץ הקשישים במתכונת הקודמת שלו

אניטה יצחק:       אבל לצד זה צמח עוקץ אחר, שהם שם גם כר פורה לאותם עוסקים מעוולים

אניטה יצחק:  שאנחנו נתנו לה את השם "העוקץ הפיננסי" והוא מונה את מה שאנחנו רואים פה

אניטה יצחק:  ואם אני אשים פוקוס על העניין הזה, בעיקר על איתור כספים אבודים ועל ייעוץ לזכויות רפואיות

אניטה יצחק:  גם בתיווך להלוואה וגם באיתור כספים, החזרי מס - אלה שעוד נושקים לגיל הזה, גם שם הם נופלים יותר

אניטה יצחק:  זה התפתחות העוקץ של התחום הפיננסי

אניטה יצחק:  אנחנו מנהלים עשרות תיקים בעניין הזה

אניטה יצחק:  ונכון לעכשיו אנחנו כופפנו את הגרף ואני מאמינה שאנחנו גם נצליח למגר אותו

אניטה יצחק:  לצערי, זה גם תלוי משאבים

אניטה יצחק:  נדלג על זה, כי המצגת היא ארוכה

אניטה יצחק:       עם כמה דוגמאות, אנחנו את רוב התיקים מנהלים בעצמנו

אניטה יצחק:  אבל יש תיקים שכשאנחנו רואים שיש שם סוגיות של הלבנת הון, ויש לא מעט כאלה, אנחנו עושים את זה ביחד עם משטרת ישראל

אניטה יצחק:  ולכן יש לנו כתבי אישום שהגשנו נגד אשכולות של חברות

אניטה יצחק:  זו אותה חברה בשמות שונים והם יושבים באותו מוקד

אניטה יצחק:  גם בתחום עוקץ הקשישים וגם בתחום עוקץ הפיננסים

אניטה יצחק:  בעוקץ הפיננסים, החברה של ארבל אלוני, מי שוודאי מוכר לכולנו, הרוצח של דרק רוט, פתח רשת חברות של הלוואות

אניטה יצחק:  ולשמחתי בכתב אישום משותף שלנו ושל היחב"ל הכנסנו אותו חזרה לכלא

אניטה יצחק:  וגם המעורבים הנוספים קיבלו אישום, כתבי אישום

אניטה יצחק:  העיצומים שלנו בתחום הזה הם עיצומים מאוד גבוהים והם מגיעים למיליוני שקלים

אניטה יצחק:       סך הכל בשני התחומים האלה אנחנו השתנו כוונות חיוב בלמעלה מ-100 מיליון שקלים

אניטה יצחק:  אנחנו מחלקים את העבודה שלנו עם משטרת ישראל

אניטה יצחק:  כי עבירת ההטעייה שאנחנו, הרשות להגנת הצרכן אחראים עליה, הטייה והשפעה בלתי הוגנת היא משיקה לעבירה של קבלת דבר במרמה

אניטה יצחק:  ולכן גיבשנו נוהל עבודה מסודר עם משטרת ישראל, מה נופל אצלם ומה נופל אצלנו

אניטה יצחק:  ובעיקר, הרבה דברים נופלים בתחום האפור

אניטה יצחק:  ובתחום האפור זה מחייב אותנו לעבודה יום יומית

אניטה יצחק:  כמעט כל מקרה שיושב על השולחן אנחנו בוחנים אותו ומחליטים אם זה לא הקצבות מי נכון שיטפל בו ולעיתים אנחנו מטפלים בו ביחד

אניטה יצחק:  אז זה המתווה שגיבשנו

אניטה יצחק:  אז באמת, דברים שהם, גביית כספים ללא הסכמה, זה ממש חיוב כרטיסי אשראי בלי שום קשר

אניטה יצחק:  זה ממש גניבה, זה במשטרת ישראל

אניטה יצחק:  וככל שמדובר באינטראקציה עם צרכן כן יש ויכוח אם כן הסכמתי, לא הסמכתי

אניטה יצחק:  ובכלל, נופל אצלנו

אניטה יצחק:  אבל כמו שאמרתי, לא מעט נופל בתחום האפור

אניטה יצחק:       ב-2020, לאור היקף הפגיעה הקשה והרחב שהיה בתחום, כלפי קשישים שאותו אנחנו זיהינו, כלפי קשישים וכלפי אוכלוסיות חלשות, אנחנו גיבשנו את החלטת ממשלה 450

אניטה יצחק:  החלטת ממשלה 450 דיברה על מספר דברים, כדי לחזק את המערך

אניטה יצחק:  גם כדי להגן עליהם, כדי שלא יפלו לתוך המקום הזה

אניטה יצחק:  אם הם נפלו, לתת להם את הכלים האפשריים וגם לנו כרשות להתמודד עם זה

אניטה יצחק:  ולסייע להם גם בשלבים יותר מאוחרים בהחזרת הכספים

אניטה יצחק:  אז חלק מההחלטה היא לתת לרשות סמכויות לחדירת מחשב

אניטה יצחק:  להעצים את הסמכויות שיש לרשות כדי לטפל בסוגיות האלה

אניטה יצחק:  ולנטולי תקשורת

אניטה יצחק:  סמכויות חדירת מחשב, אני כבר אעדכן את הוועדה שאנחנו בשלבים אחרונים

אניטה יצחק:  זה נמצא כבר בטיוטת הצעה והיא תתגלגל בזמן הקרוב לשולחן הזה

אניטה יצחק:  ונתוני תקשורת זה בידי משרד המשפטים ואנחנו מקווים מאוד שהם יתקדמו עם זה

אניטה יצחק:  חיזוק האכיפה המנהלית נגעה להרחבת ההגדרה של נסיבה מחמירה

אניטה יצחק:  היום נסיבה מחמירה בחוק הגנת הצרכן זה רק אם יש הרבה מאוד צרכנים נפגעים

אניטה יצחק:  אבל אנחנו מכניסים תיקון, שדרך אגב, יוגש ביום ראשון הקרוב לוועדת שרים על ידי שר הכלכלה

אניטה יצחק:  ובתיקון הזה אנחנו מרחיבים את ההגדרה

אניטה יצחק:  גם אוכלוסייה קשישה, גם אוכלוסייה שיש לה קושי בשפה, גם ילדים וגם מי שמוגבל וניכר שהוא מוגבל, נכנס להגדרה הזאת

אניטה יצחק:  זה גוזר עיצומים יותר גבוהים על אותם עוסקים

אניטה יצחק:       אנחנו פועלים הרבה מאוד להטיל עיצום כספי על נושא משרה בתאגיד

אניטה יצחק:  כי לצערי החברות המעוולות מהר מאוד כשהן מבינות שיושבים עליהם הן סוגרות את הדלת, בורחות ומבריחות כספים

אניטה יצחק:  ולכן חשוב לנו להטיל לא רק על החברה, אלא להטיל על הנושא משרה בתאגיד

אניטה יצחק:  אנחנו בשלבים, לשמחתי, מתקדמים כבר, מול משרד המשפטים

אניטה יצחק:  יש מתווה לעניין הזה, אבל יש לנו עוד דרך לעשות כדי להביא את זה בחקיקה

אניטה יצחק:  ואנחנו אחד החוקים המשמעותיים שאנחנו מקדמים זה הפסקת סליקה

אניטה יצחק:  מקום שבו אנחנו כרשות מזהים שהופרה הפרה בנסיבות מחמירות אנחנו יכולים לשלוח את ההודעה

אניטה יצחק:  אנחנו שולחים את ההודעה הזאת לנותן שירותי התשלום וגם להוצאה לפועל, והם נדרשים להפסיק סליקה

אניטה יצחק:  לעצור את הסליקה לאותם עוסקים עד להחלטה הסופית שלנו

אניטה יצחק:  ואם ההחלטה הסופית שלנו אומרת שהוא הפר בנסיבות מחמירות, אנחנו תופסים את זה כבר בדרך, זה אומר שהכספים שנצברו חוזרים אל הצרכנים ולא יועברו לעוסק הכספים האלה

אניטה יצחק:  אנחנו ניסינו למצוא דרך שאנחנו פשוט סוגרים להם את האפשרות להמשיך ולעוול ולפגוע בצרכנים

אניטה יצחק:  ומצד שני, בהוצאה לפועל אנחנו נעצור ונקפיא את כל התיקים שנפתחו כנגד צרכנים בהוצאה לפועל והם לא יוכלו לפתוח תיקים

יבגני סובה: מי יכול לפנות אליכם? ותחדדי את הנקודה הזאת, גם באיזה שפות

יבגני סובה:  כי למשל אם בן אדם שהוא נפגע כתוצאה מעבירה, הוא צריך לגשת למשטרה ולהגיש תלונה במשטרה

יבגני סובה:  השאלה אם למשל ילדים או נכדים של הקשישים שהם לא מבינים את השפה, האם הם רשאים לפנות אליכם בשמם של הנפגעים ואתם תפתחו חקירה ותהיו בקשר עם הילדים ועם הנכדים? פחות או יותר זה מה שקורה

אניטה יצחק: לגמרי כן

יבגני סובה: כלומר, זה לא כמו המשטרה, שמשטרה תחייב להגיע נפגע עבירה

אניטה יצחק: לא, אני אצטרך להגיע

אניטה יצחק:  אני אגיע, אבל אני אגיע בעצמי אל מי שנפגע

אניטה יצחק:  אבל הרבה מאוד מהתלונות שהרשות להגנת הצרכן קיבלה זה מילדים של, משכנים

אניטה יצחק:  ומשם פתחנו את החקירה

יבגני סובה: כלומר, אתם מקבלים את התלונה הזאת

יבגני סובה:  אתם לא אומרים 'לא, שהבן אדם יכתוב בעצמו יפנה'

יבגני סובה:  זה בסדר מבחינתכם

אניטה יצחק: אם אנחנו מקבלים מידע שעולה חשד לביצוע הפרה או עבירה, יש לנו כלים מינהליים ופליליים על חוק הגנת הצרכן

אניטה יצחק:  אנחנו רצים עם זה קדימה ואנחנו מגיעים לבתים של אותם צרכנים שנפגעו ודואגים לקחת מהם את מה שנדרש לצורך ניהול ההליך

יבגני סובה: טוב, זה חשוב מאוד

אניטה יצחק: חובת דיווח על נותני שירותים

אניטה יצחק:  את זה אנחנו בשלבים, עוד לא מתקדמים, אבל זה לייצר מצב שאנחנו לא נחכה שציבור גדול מאוד ייפגע ורק אחר כך ניזכר בזה

אניטה יצחק:  אלא שכבר מזהים נותני שירותי התשלום שיש כאן פגיעה, שיש כאן בעיה עם חברה מסוימת

אניטה יצחק:  הם יהיו מחויבים לדווח לנו את זה, כדי שאנחנו ניכנס לתמונה בשלבים יותר מוקדמים

דוד ביטן: זה נכון שהבעיה המרכזית זה החזרת הכסף

דוד ביטן:  אז פה אתם באמת צריכים לעשות, לא, צריכים להכניס את העניין הזה של נושא משרה

דוד ביטן:  שאתם יכולים לחייב אותם באופן אישי

דוד ביטן:  כי הם פותחים חברה ואחר כך לך תגבה את הכסף

דוד ביטן:  בחיים לא יראו את הכסף

אניטה יצחק: נכון

אניטה יצחק:  אז זאת הסיבה שאנחנו עומדים על זה שאנחנו צריכים להטיל עיצומים על נושא משרה בתאגיד ולא רק על החברה עצמה, כדי לגבות ממנו את הכסף

דוד ביטן: אז זה הולך להשתנות הדבר הזה?     

אניטה יצחק: זה הולך להשתנות

אניטה יצחק:  אנחנו בשלבים, אמרתי כבר קודם, שאנחנו בשלבים מתקדמים

דוד ביטן: אני חושב שזה הכי חשוב כרגע

דוד ביטן:  כי יתר הדברים כבר מכסים בהרבה מובנים

אניטה יצחק: של גיבוש מתווה

אניטה יצחק:  ואני מקווה מאוד שאנחנו נשלים אותו מול משרד המשפטים בזמן הקרוב ונוכל להעלות את זה

יבגני סובה: זה תיקון החקיקה שביום ראשון מגיע, של משרד הכלכלה?     

אניטה יצחק: לא, התיקון שמגיע ביום ראשון זה הרחבת ההגדרה של נסיבה מחמירה

אניטה יצחק:  זה אומר שמי שיעשה הפרה כלפי ציבור שהוא קשיש, שהוא חסר ישע, שהוא עולה חדש ויש לו קושי בשפה, אוקיי? או יש לו מוגבלות, הענישה כלפיו תהיה הרבה יותר חמורה

יבגני סובה: זה מגיע ביום ראשון

אניטה יצחק: זה יגיע ביום ראשון לוועדת שרים לחקיקה על ידי שר הכלכלה ניר ברקת

אניטה יצחק:  יש כאן עוד שורה של פעולות שאנחנו עובדים עליהם

אניטה יצחק:  אנחנו עובדים על כולם

אניטה יצחק:  אנחנו עובדים על כולם ואנחנו בשלבים כאלה ואחרים

אניטה יצחק:       אנחנו הקמנו את מאגר "אל תתקשרו אליי", זה חלק מהחלטת הממשלה

אניטה יצחק:  מאגר "אל תתקשרו אליי" זה המאגר שאנחנו הקמנו ואנחנו מנהלים אותו

אניטה יצחק:  שאליו כל צרכן במדינת ישראל יכול להכניס את הטלפון שלו ואז אסור להתקשר אליו

אניטה יצחק:  המטרה במאגר הזה היה למנוע, שהצרכנים המבוגרים בעיקר, אלה שיש להם קושי, לא יקבלו את השיחות האלה

אניטה יצחק:  כי יש להם קושי להתמודד עם השיחות האלה

אניטה יצחק:  אנחנו יכולים לנתק והם לא

אניטה יצחק:  ולכן זה חשוב

אניטה יצחק:  תיקון 61 שנכנס לתוקף ב-1

אניטה יצחק: 1

אניטה יצחק: 2023

אניטה יצחק:  היום, יש היום כבר 353,000 צרכנים שמספרי טלפון שנכנסו לתוך המאגר

אניטה יצחק:  1,100 חברות שכבר פונות למאגר כדי לקבל, לבדוק את הנתונים לפני שהן פונות לצרכנים

אניטה יצחק:  ואנחנו מנהלים, לצערי, 50 הליכים נגד כאלה שפנו לצרכנים למרות ששמם במאגר

אניטה יצחק:       זו הפרה בנסיבה מחמירה, כבר אמרתי

אניטה יצחק:  כבר אמרתי את זה תוך כדי

אניטה יצחק:  מה שחשוב זה שבמקביל לזה אנחנו מבצעים המון הסברה והעלאת המודעות לציבור הצרכנים וגם לציבור שהוא צעיר יותר

אניטה יצחק:  כי כמו שאתה אומר, הרבה פעמים הבן מגלה ש-, ולא המבוגר

אניטה יצחק:  ואנחנו עושים את זה בשפות השונות

אניטה יצחק:  אנחנו מגיעים פיזית לתוך מרכזים שבהם יש קשישים ואנחנו מבצעים

אניטה יצחק:  יש לנו קמפיין שהוצאנו בעניין רק במרץ האחרון

אניטה יצחק:  זה דוגמאות מכנסים, מקומות שאנחנו מגיעים אליהם

אניטה יצחק:  אנחנו לא נחים רגע בעניין הזה

אניטה יצחק:      לי חשוב שהוועדה תדע שהאוכלוסייה הפגיעה, ובוודאי אוכלוסייה מבוגרת, היא בראש סדר העדיפויות של הרשות להגנת הצרכן ולסחר הוגן

אניטה יצחק:  ואנחנו עובדים בשיתוף פעולה מלא בעניין הזה גם עם משטרת ישראל, גם בהסדרה

אניטה יצחק:  תודה רבה

דוד ביטן: טוב, תודה רבה

דוד ביטן:  הגיע בנתיים חבר הכנסת ישראל אייכלר, שהוא יושב ראש ועדת העבודה והרווחה

דוד ביטן:  והוא יוזם היום המיוחד הזה

דוד ביטן:  בבקשה

ישראל אייכלר: תודה רבה אדוני יושב הראש, שזימנת את הדיון הזה במסגרת יום "והדרת פני זקן"

ישראל אייכלר:  התורה אומרת "מפני שיבה תקום והדרת פני זקן ויראת מאלוקיך, אני השם"

ישראל אייכלר:  אז שואלים חז"ל מה זה ויראת מאלוקיך, אני השם? על כל דבר צריך אדם להיות ירא שמיים

ישראל אייכלר:  על כל מצווה

ישראל אייכלר:  למה דווקא במצווה הזאת כתוב ויראת מאלוקיך? אומר רש"י דברים המסורים ללב, זאת אומרת שאתה לא יכול, אדם לא רואה אם הוא עשה את זה בכוונה או לא

ישראל אייכלר:  אני אתן דוגמה הכי קלה: אדם יושב באוטובוס ובא אדם קשיש והוא מסתכל בנוף

ישראל אייכלר:  הוא לא רואה שהוא צריך לקום בשביל הזקנה או בשביל הזקן

ישראל אייכלר:  אז אומר הקדוש ברוך הוא "ויראת מאלוקיך", תפחד ממני

ישראל אייכלר:  כי אני השם, אני כן יודע מה אתה יודע

ישראל אייכלר:       על אחת כמה וכמה בנושא הדיון שלכם פה

ישראל אייכלר:  ההונאה של קשישים זה אחד הדברים המזעזעים שאין הדעת סובלתן

ישראל אייכלר:  יש יצרים לבני אדם

ישראל אייכלר:  יש מושג, לא יודע אם אתם שמעתם על הדבר הזה, כי לא למדתם ליבה

ישראל אייכלר:  אבל אדם שהולך לגנוב לחם, רעב, אדם רעב שנכנס למכולת וגונב לחם זה גם גניבה

ישראל אייכלר:  אבל זה הדעת סובלתן

ישראל אייכלר:  הוא אדם רעב, אין לו מה לאכול, הוא גנב לחם

ישראל אייכלר:  אבל אדם שהולך לקשיש ומרמה אותו ומוכר לו סחורה שהוא יודע שהוא לא צריך את זה, והוא חברה עשירה והוא אדם לא רעב, אין הדעת סובלתן

ישראל אייכלר:  אי אפשר להיות סובלני כלפי פשע כזה

ישראל אייכלר:  ולכן "ויראת מאלוקיך", אני השם הקדוש ברוך הוא יודע אם להקל או לעקלקלות

קריאה: גם על הונאה

ישראל אייכלר: גם על הונאה, בוודאי

ישראל אייכלר:  לכן אני אומר, אתה צודק

ישראל אייכלר:  זה מתחבר מצוין

ישראל אייכלר:  גם על הונאה וגם על "והדרת פני זקן" נאמר "ויראת מאלוקיך אני השם", כי אלה דברים המסורים ללב

ישראל אייכלר:       לכן אני חושב שהענישה צריכה להיות חזקה מאוד

ישראל אייכלר:  דובר על העניין שהבעיה באכיפה, לא רק בחקיקה

ישראל אייכלר:  אבל שמעתי עכשיו את הסקירה שלכם, הנושא של ההסברה מאוד מאוד חשוב

ישראל אייכלר:  צריך שכל אדם בגילי, אני אומר בגילי, כי אני ברוך השם על פי החוק, החוק קובע מתי אתה נהיה קשיש, זה לא יעזור

ישראל אייכלר:  כל אדם בגילנו צריך לדעת קודם כל אל תתקשר אלינו

ישראל אייכלר:  מצא חן בעיניי

ישראל אייכלר:  יש בארצות הברית שאומרים don't call me I will call you back

ישראל אייכלר:  זאת אומרת, אל תתקשר אליי

ישראל אייכלר:  אם אני ארצה אני אבוא אליך

ישראל אייכלר:  וצריך להקפיד על זה

ישראל אייכלר:  אני מאוד שמח שיש, כי בדיון שהיה לנו בהצעת החוק של אוריאל בוסו שרצה לתת שנתיים מאסר על הדבר הזה

ישראל אייכלר:  אז אמרו שאין אכיפה ואי אפשר להוכיח פלילי

ישראל אייכלר:  אבל במסגרת מינהלית כן אפשר להגיד

דוד ביטן: לא צריכים להוכיח את הפלילי

ישראל אייכלר: בדיוק, בלי הוכחת פליליות

אניטה יצחק: רף הראיות הנמוך יותר? יש מקרים שאפשר גם, העניין הוא הליכים פליליים

ישראל אייכלר: כן, אני יודע

ישראל אייכלר:  יש מקרים שזה ממש פלילי

ישראל אייכלר:  אבל אנחנו מדברים על מה שאפור, לא שחור לבן

ישראל אייכלר:  ואז זה מאוד חמור, כי שם נופלים האנשים החכמים

ישראל אייכלר:  יכול להיות אדם זקן וחכם, אבל כשמביאים לו, מישהו הביא דוגמה, של טאבלט לנכד והוא לא יודע שחייבו אותו ב-36 שקלים לחודש ל-11 שנים

ישראל אייכלר:  נותנים לו את הטאבלט במתנה לנכד

ישראל אייכלר:  אתם זוכרים את מבצע הטאבלטים?     

דוד הכהן: דיונים שהתקיימו אצלך בוועדה לתלונות הציבור

ישראל אייכלר: כן, כן

אניטה יצחק: זו תופעה שהרבה מאוד קשישים נפגעו בה וגם אנשים מאוד חכמים

ישראל אייכלר: מי הזכיר את פניות הציבור?     

דוד הכהן: אני, אני

דוד הכהן:  אני הייתי בדיונים

ישראל אייכלר: הוא הזכיר לי

ישראל אייכלר:  הייתה לי ועדה על פניות ציבור ואז אני נזכר שהיה

דוד הכהן: טאבלטים, זה בחינם אמרו, מתנה

יבגני סובה: אתה יודע מה שהם עשו? בגלגולים שונים ושלישיים הם באים עוד פעם

דוד הכהן: תקבל מתנה

דוד הכהן:  והמתנה עולה לו 36 שקלים כל חודש

ישראל אייכלר: לכן אני מברך על הדיונים האלה ו-"הדרת פני זקן"

ישראל אייכלר:  ואני מאחל לידידנו, דוד ביטן, יושב ראש ועדת הכלכלה, אני מתגעגע לימים שהייתי חבר ועדת כלכלה

ישראל אייכלר:  שיהיה לך הרבה אריכות ימים ובריאות, ותגיע לגיל זקנה ושיבה, והיום גיל 100 זה לא הרבה

דוד ביטן: אני מוכל להגיע לגיל 100 ולקנות טאבלט כזה

דוד ביטן:  אשלם מעכשיו כבר

יבגני סובה: לא, כשתגיע ל-100 תשלם עד 120

דוד ביטן: אתה רואה למה את זה?     

ישראל אייכלר: אז אני מודה לך מאוד שאפשרת לי לדבר

ישראל אייכלר:  ואני מאפשר לכם להמשיך את הדיון

ישראל אייכלר:  תודה רבה

דוד ביטן: אולי ניתן למשטרה?      

נצ"מ הוד לוי: אדוני יושב הראש, חברי הכנסת, מכובדים כולם, אנחנו שמחים על עצם קיום הדיון הזה

נצ"מ הוד לוי:  נמצאים איתי, יחד איתי פה גם נציגי אגף החקירות

נצ"מ הוד לוי:  יש איתי את שרון וגם נציגים מחטיבת הקהילות שבשנתיים האחרונות, עת כניסתו של התפקיד של המפכ"ל, החליט על הקמת חטיבה שתעסוק בקשרי קהילה מול אוכלוסיות שבדרך כלל לא היינו איתם בקשר

נצ"מ הוד לוי:  איך באמת ניתן גם לבצע פעולות על מנת להכשיר את השוטרים בכשירות תרבותית לתת מענה טוב יותר במהלך העבודה שלנו

נצ"מ הוד לוי:       לצד העשייה שכאן כולכם מכירים, הסיפור של אכיפה, אנחנו למדים שיש לנו, כבכל שנה, 2,000 תלונות

נצ"מ הוד לוי:  אם אנחנו מסתכלים, אנחנו קולטים שישנו פער בין כמות התלונות שמתקבלות ברשות, לצד הרשות שמתקבלות אצלנו במשטרה

נצ"מ הוד לוי:  ולכן לצד זה, לצד פעילות האכיפה שאנחנו עושים, ותכף שרון קצת ייתן לנו פרטים ונתונים כך שתכירו את הנתונים עצמם

נצ"מ הוד לוי:  אבל לצד זה, מתבצעת פעילות גם של הסברה

נצ"מ הוד לוי:  ואני שמח לבוא ולומר שאנחנו כמעט בכל מחוזות משטרת ישראל בחודש אוקטובר ציינו את זה כחודש האזרח הוותיק

נצ"מ הוד לוי:  עשינו הסברות בכל תחנות המשטרה

נצ"מ הוד לוי:  אנחנו מעבירים לכל האזרחים הוותיקים, בכל מקום, בכל נקודה, את הכלים להתמודד גם עם עוקצים וגם עם הונאות כאלה ואחרות

נצ"מ הוד לוי:       נמצאים איתי פה ראש מדור קהילות ייחודיות, סגן ניצב גיא אליהו וראש תחום אזרחים ותיקים

נצ"מ הוד לוי:  המשטרה שמה למטרה גורם אחד שיתכלל את זה בכל המשטרה

נצ"מ הוד לוי:  אנחנו בשיתוף פעולה גם עם הג'וינט, גם עם משרד הרווחה, המשרד לשוויון חברתי ורשויות מקומיות

נצ"מ הוד לוי:  שאני חושב שרק ביחד אנחנו באמת יכולים להביא לידי תוצאות טובות

נצ"מ הוד לוי:       כן אפשר וחשוב לציין שבשנים האחרונות אנחנו רואים עלייה בכמות כתבי האישום, שזה גם כן נתון טוב

נצ"מ הוד לוי:  שלצד התיקים שנכנסים אלינו אז אנחנו גם מצליחים להביא לדין לא מעט אנשים

נצ"מ הוד לוי:  וברשותך, אני אעביר את רשות הדיבור לשרון

רפ"ק שרון סויסה: צהריים טובים

רפ"ק שרון סויסה:  שרון מחטיבת חקירות

רפ"ק שרון סויסה:  מבחינת נתונים, בשנים האחרונות מ-2020 ועד היום, כמו שהוד ציין, יש בערך 2,000 תיקים שבהם הקורבן מוגדר כקשיש

רפ"ק שרון סויסה:  מבחינת נתונים של כתבי אישום, אז היא נעה סביב ה-10%

רפ"ק שרון סויסה:  בערך 200 כתבי אישום מוגשים בשנה

רפ"ק שרון סויסה:  ב-2023 יש לנו ירידה בכמות התיקים ומנגד יש לנו עלייה בכמות כתבי האישום

רפ"ק שרון סויסה:  זאת אומרת שיש אכיפה קצת יותר עם אחוזים יותר גבוהים

רפ"ק שרון סויסה:       חשוב לציין, גם כמו שאניטה ציינה, מהרשות להגנת הצרכן, קיים שיתוף פעולה הדוק בינינו

רפ"ק שרון סויסה:  מבחינת חלוקת משימות

רפ"ק שרון סויסה:  יש נוהל מאוד סדור שמגדיר איזה עבירות מטופלים ברמה של הרשות להגנת הצרכן, מה מטופל במשטרה

רפ"ק שרון סויסה:  ולעיתים גם יש תיקים שמטופלים בשיתוף פעולה ביחד

רפ"ק שרון סויסה:  מעבר לזה, הנושא הזה באמת נמצא על סדר היום של המשטרה

רפ"ק שרון סויסה:  אצלנו במדור מקיימים בקרות חודשיות בכלל התיקים שנוגעים להונאת קשישים

רפ"ק שרון סויסה:  כשבעצם בודקים את התיק בכלל ההיבטים, גם מבחינת איכות הטיפול וגם מבחינת ביצוע חקירה וכל מה שנדרש

רפ"ק שרון סויסה:  תודה

דוד ביטן: איך זה הולך מבחינת החקירות? מגישים תלונה, סתם דוגמה, למשטרת ערד והם מטפלים בזה עד הסוף או שזה עובר ליחידה אחרת?      

רפ"ק שרון סויסה: ככה, זה תלוי

דוד ביטן: כי בזמנו אמרו שיקימו, הבטיחו לנו אז בדיונים שיקימו יחידה מיוחדת לעניין

רפ"ק שרון סויסה: ברגע שמדובר בתופעה בהיקף רחב, כשכמות פיזור התיקים היא במספר תחנות או לחילופין במספר מחוזות שונים זה מאוגד ומטופל ומתוכלל אצלנו במדור

רפ"ק שרון סויסה:  יש קצין הונאה ארצי

רפ"ק שרון סויסה:  בוחן את התיקים, רואה איפה הזיקה הקשורה לחשוד או היכן התיק יקבל את הטיפול בצורה האפקטיבית ביותר

רפ"ק שרון סויסה:  וזה בדרך כלל מרוכז, כשזה מדובר בהיקף גדול, בדרך כלל זה ביחידות ההונאה המחוזית ששם מטפלים בתיקים

דוד ביטן: כמה זמן לוקח מרגע שמגישים תלונה בנושאים האלה של קשישים עד להגשת כתב אישום?      

רפ"ק שרון סויסה: הנושא של הגשת כתב אישום זה יותר שאלה שצריך להפנות לפרקליטות

רפ"ק שרון סויסה:  מה שיותר רלוונטי לנו זה מבחינת איסוף הראיות

רפ"ק שרון סויסה:  מבחינת איסוף הראיות זה משתנה מבחינת היקף התיק, כמות מעורבים, כמות פעולות חקירה שצריך לעשות וכל החומרים שאמורים לאסוף, קשה לאמוד את זה מבחינת הזמנים

רפ"ק שרון סויסה:  זה תלוי בכל תיק בהיקפים שלו

דוד ביטן: ממוצע, בערך

רפ"ק שרון סויסה: קשה מאוד להגדיר

רפ"ק שרון סויסה:  תלוי אם יש 20 מתלוננים או 350

רפ"ק שרון סויסה:  דוגמה, לאחרונה תיק שטופל ביחידת הונאה מחוזית, קרוב ל-340 תלונות

דוד ביטן: על תיק אחד?     

רפ"ק שרון סויסה: תיק אחד

רפ"ק שרון סויסה:  אז לעיתים אתה מלקט אותם, אתה צריך לעשות כל מיני השלמות ודרישות השלמה של הפרקליטות

רפ"ק שרון סויסה:  היא בסופו של דבר תצטרך לגבש כתב אישום

רפ"ק שרון סויסה:  אז ז כל תיק עומד בפני עצמו

דוד ביטן: כן, כן, ברור

יבגני סובה: רגע, מתוך 200 כתבי אישום, כמה אנשים נכנסו לכלא? אתה יכול להגיד לי?     

רפ"ק שרון סויסה: לא, אין לי פה נתונים

יבגני סובה: מישהו נכנס לכלא על עוקץ קשישים? זו השאלה שלי

יבגני סובה:  בשנים האחרונות

רפ"ק שרון סויסה: בוודאי

יבגני סובה: לא, אם יש לך נתונים, אתה יכול?     

רפ"ק שרון סויסה: לא, אין לי כאלה נתונים לגבי מאסרים או דברים כאלה

דוד ביטן: תראה מה הוא אומר, זה לא על מקרה ספציפי

דוד ביטן:  כי בן אדם שעושה עוקץ הוא עושה להרבה מאוד אנשים

דוד ביטן:  ולכן החקירה אורכת זמן

דוד ביטן:  זה לא שעכשיו בית אחד שהוא עשה

דוד ביטן:  זה יותר כללי

דוד ביטן:  ואז ברור שאם הוא עשה את זה ל-260 הוא יקבל עונש מאסר בפועל, אין מצב שלא

יבגני סובה: צריך לבדוק את זה מול מה? הנהלת בתי משפט? לבדוק מה, נתונים לגבי אנשים

יבגני סובה:  תשמע, אם אתה אומר שרוב התיקים מסתיימים בעבודות שירות או כל מיני, או מאסר על תנאי

יבגני סובה:  רק ממשרד המשפטים, מהנהלת בתי המשפט?      

רפ"ק שרון סויסה: אם חשובים הנתונים האלה, אפשר לקראת הדיון הבא להביא את זה

דוד ביטן: לא, לא יהיה כבר דיון הבא

יבגני סובה: שנה הבאה

דוד ביטן: אנחנו רק בגלל שזה יום מיוחד התכנסנו לעניין הזה

רפ"ק שרון סויסה: בתיקים גדולים אין ספק שזה מקבל את מלוא תשומת הלב ובתי המשפט גוזרים עונשי מאסר

דוד ביטן: זה לא דברים שבסמכות הוועדה

דוד ביטן:  ביקשו, אז אנחנו עושים

יבגני סובה: שנתיים מאסר? זה הממוצע על עוקץ קשישים?     

קריאה: זה הממוצע על עשרות מיליונים

יבגני סובה: תציג את עצמך רק אדוני, תגיד את השם שלך

משה אשכנזי: משה אשכנזי, נציג הסתדרות הגמלאים בישראל

יבגני סובה: אז מאיפה הנתון הזה של שנתיים ממוצע למאסר?     

משה אשכנזי: הנתון הוא מהמועצה לצרכנות

משה אשכנזי:  ואני יכול לומר לך שהחקיקה היא בהחלט לא אפקטיבית ותפקידה של הוועדה הזאת היא לחזק אותה

משה אשכנזי:  כי רק התרעה משמעותית - שזה אומר, אני אפילו הייתי מרחיק לכת ומבטל, מבטל פשוט את שיקול הדעת של בית משפט

משה אשכנזי:  וקובע עונש מרתיע של 15 שנה

משה אשכנזי:  דבר שיכול לבלום את הדבר הזה

משה אשכנזי:  בנוסף, הרמת מסך וירידה לכיסם ולרכושם הפרטי של המעגל הראשון והמעגל השני של עוקצי קשישים

דוד ביטן: בוא נגיד שבעניין הזה אין הסכמה עם משרד המשפטים לעונשי חובת מינימום ולביטול שיקול הדעת של השופטים

דוד ביטן:  ניסינו לעשות את זה גם בנושא של הנשק במגזר הערבי והייתה התנגדות מאוד גדולה

דוד ביטן:  רק עכשיו הם מסכימים נדמה לי לעונש מינימום בעניין הזה

משה אשכנזי: הם יוצאים עם שריטות קלות

דוד ביטן: בסדר

דוד ביטן:  אני חושב שהעונש קל מידי, אבל זה כבר בית המשפט

משה אשכנזי: הפשע משתלם

דוד ביטן: בית המשפט קובע את רף הענישה, לא אנחנו

נצ"מ הוד לוי: כבוד יושב הראש, רק אני אתן לראש תחום אזרחים ותיקים גם להציג כמה דברים

רפ"ק אברהם קודש: שלום לכולם

רפ"ק אברהם קודש:  אנחנו, כמו שאמר ראש מחלקת קהילה, בחטיבת קהילות עוסקים בעיקר בהסברה

רפ"ק אברהם קודש:  ואנחנו עושים הסברה מאסיבית מאז שנכנסנו לתפקיד הזה לפני כשנתיים

רפ"ק אברהם קודש:  אנחנו חולשים ככה בכל תחנות משטרת ישראל

רפ"ק אברהם קודש:  עושים כנסים גדולים וגם קטנים לאזרחים ותיקים

רפ"ק אברהם קודש:  מנסים לגעת בכמה שיותר

רפ"ק אברהם קודש:  נותנים להם כלים התנהגותיים יום יומיים משמעותיים, פרקטיים, איך להתנהג בכביש, ברחוב, בבית

רפ"ק אברהם קודש:  כשהם מוציאים כסף מהכספומט, במרחב האינטרנטי

רפ"ק אברהם קודש:  דברים מאוד מאוד חשובים

רפ"ק אברהם קודש:  אגב, יש פידבקים מצוינים מהכנסים האלה

רפ"ק אברהם קודש:  אנחנו יוצאים מהכנסים האלה ממש מלאים בפידבקים שנותנים לנו כוח להמשיך ולעשות את זה יותר ויותר

רפ"ק אברהם קודש:  ואנחנו עושים את זה לא רק במסגרת החטיבתית, זאת אומרת ברמה הארצית

רפ"ק אברהם קודש:  אנחנו עושים את זה ברמת התחנה

רפ"ק אברהם קודש:  יש לנו 700 וכמה מש"קים בכל רחבי הארץ

רפ"ק אברהם קודש:  אנחנו מציידים אותם במצגת עם סרטונים

רפ"ק אברהם קודש:  מסבירים להם איך להעביר את החומר לאזרחים הוותיקים

רפ"ק אברהם קודש:  והם ממש נוגעים באזרחים הוותיקים

רפ"ק אברהם קודש:  ניגשים לבתי אבות, בתי קשישים, מועדונים, איפה שיש ריכוזים של קשישים

רפ"ק אברהם קודש:  מנסים לרכז כמה שיותר ולתת להם מה שנקרא להרביץ בהם את התורה הזאת

רפ"ק אברהם קודש:  וזה עושה גלים חיוביים

רפ"ק אברהם קודש:  ואנחנו מתכוונים להמשיך בזה, להעמיק את זה

רפ"ק אברהם קודש:  לשתף יותר פעולה עם המועצה, עם הרשות, סליחה, להגנת הצרכן

רפ"ק אברהם קודש:  ולתת להם יותר חומרים, יותר דברים חשובים

רפ"ק אברהם קודש:  וגם כמובן להיות רלוונטיים, להתעדכן מעת לעת

רפ"ק אברהם קודש:  עד כאן

דוד ביטן: טוב

דוד ביטן:  אורלי סיון, נמצאת פה?      

אורלי פרומן: שלום, נעים מאוד

אורלי פרומן:  אני אורלי סיון, מנכ"לית של עמותת "אביב לניצולי שואה"

אורלי פרומן:  אבל העמותה שלנו היום נותנת סיוע למיצוי זכויות גם לניצולי שואה וגם לגיל השלישי, בכל מה שקשור לזכויות מכל הגופים, כמובן ללא תשלום

אורלי פרומן:  העמותה שלנו זכתה בקול קורא של משרד המשפטים של האפוטרופוס הכללי, תביעה ייצוגית שהייתה, להפעיל גם קמפיין וגם לתת מענה ומוקד טלפוני לכל מה שקשור לסיוע וטיפול במקרים של הגנת צרכנית והונאות צרכניות

אורלי פרומן:  יש לנו בעמותה צוות של קרוב ל-15 עורכי דין

אורלי פרומן:  שאמורים לטפל בפניות ובתלונות של צרכנים בני הגיל השלישי בנושא הזה

אורלי פרומן:  גם אנחנו נותנים הרצאות והסברה למניעה בעושק

אורלי פרומן:  ואנחנו כמובן רוצים גם לקדם חקיקה בנושא וגם שיעבירו לנו מקרים לטיפול

אורלי פרומן:  יש לנו את הכלים לעשות את זה

דוד ביטן: אוקיי

דוד ביטן:  חבר הכנסת עופר כסיף, אתה רוצה להתייחס?     

עופר כסיף: כן, תודה

עופר כסיף:  קודם כל, רציתי לברך כמובן על הדיון החשוב הזה

עופר כסיף:  אני מצטער שלא עלה בידי להגיע קודם

עופר כסיף:  אני רציתי להפנות שאלה לכל גורם שיכול לענות

עופר כסיף:  כשמדובר על הנושא של הניצול של אזרחים ותיקים, אני גם נתקל בזה עם, לצערי גם עם ההורים, שלא פעם פשוט מורחים אותם

עופר כסיף:  בעיקר, ולמשל אפילו בדברים שהם לכאורה אמורים להיות קלילים, כמו מענה טלפוני

עופר כסיף:  כלומר, יש מקרים, אנחנו גם יודעים שאצל אנשים מבוגרים גם יש קשיים לפעמים להתמודד עם הטכנולוגיה החדישה

עופר כסיף:  ולכן צריכים לפעול באמצעים, אם זה טלפון או אם אפילו לפעמים זה להגיע פיזית, שזו בעיה בפני עצמה לא פעם

עופר כסיף:  והרבה פעמים נתקלים בזה שפשוט מורחים אותם

עופר כסיף:  זאת אומרת, מנצלים את זה שאנשים בגיל הזה לפעמים יותר קשה להם

עופר כסיף:  אפילו פיזית, לפעמים יותר קשה להם לשמוע לפעמים, להבין

עופר כסיף:  אני לא אומר את זה חס וחלילה לגנאי, אלא זה עובדות החיים

עופר כסיף:  גם אני, יש דברים שאני לא יכול לעשות שהייתי עושה לפני 40 שנה

עופר כסיף:       אז השאלה מה עושים עם הדבר הזה? כי הדברים האלה הם לפעמים פחות בולטים

עופר כסיף:  ואני חושב שהדברים האלה, היום יומיים, לפעמים אפילו הכי קשים

עופר כסיף:  הדברים היותר בוטים אני מניח שיש כלים, יש יותר מודעות

עופר כסיף:  אבל הדברים לכאורה הקטנים, היום יומיים, באמת המעצבנים של אי מענה, של זלזול

עופר כסיף:  של "עיגול פינות"

עופר כסיף:  האם יש דברים, מה נעשה בהקשר הזה? מעניין אותי באמת לדעת

עופר כסיף:  אני שואל שאלה אמיתית, כי אין לי את המידע הזה

עופר כסיף:  הדבר היחיד, כאמור, שאני מכיר, גם מפניות אליי וגם מהמשפחה, זה, עוד פעם, לא פעם פשוט מחפפים את האנשים האלה ומורחים אותם

משה אשכנזי: הם טרף קל

עופר כסיף: בדיוק

עופר כסיף:  "טרף קל" זה הביטוי הנכון

עופר כסיף:  ואני חוזר ואומר אדוני, אתה צודק שלדעתי לא פעם זו הבעיה העיקרית

עופר כסיף:  כי הדברים האלה הרבה יותר "קל" להחליק אותם או לפספס אותם

עופר כסיף:  והשאלה מה נעשה עם זה ובידי מי זה?     

דוד ביטן: אוקיי, תודה

אניטה יצחק: לא לגמרי הבנתי

אניטה יצחק:  אבל אם השאלה מה קורה כשזה נעשה כלפי אותו קשיש או צרכן פגיע, אז קודם כל אני אגיד שלאותם צרכנים, לכל הצרכנים, אבל בוודאי גם לצרכנים האלה, יש אפשרות לפנות לרשות תמיד, גם בטלפון וגם בצורה מקוונת וגם בפקס

אניטה יצחק:  בכל דרך

אניטה יצחק:  ואנחנו עונים בכמה שפות, כך שאנחנו מנסים להיות הכי נגישים בעולם

עופר כסיף: זאת אומרת, יש את זה בכמה שפות

עופר כסיף:  גם ההדרכה, דרך אגב, שהוזכרה קודם, יש אותה גם בכמה שפות? אני שואל את המשטרה, לגבי ההדרכה שאמרתם

עופר כסיף:  היא גם מתבצעת בכמה שפות? יש גם בערבית, ברוסית?     

קריאה: כן, כן

אניטה יצחק: אוקיי

אניטה יצחק:  ככל שמה שעולה הוא עולה לכדי הפרה או עבירה אז אנחנו רצים עם זה קדימה

אניטה יצחק:  אבל באמת, יש פעמים שזה לא ענו להם או יחס מזלזל מצד עוסק - אלה מסוג הדברים שהחוק לא

אניטה יצחק:  אז המדינה לא נכנסת לאכיפה, הייתי אומרת, בעניין הזה

עופר כסיף: לא, אני לא דיברתי דווקא, אפשר?     

דוד ביטן: כן, כן, בוודאי

עופר כסיף: אני לא דיברתי על אכיפה

עופר כסיף:  ברור לגמרי שגם אי אפשר

עופר כסיף:  חס וחלילה, גם אם זה היה עולה, הייתי מתנגד לאיזה הפללה של זה

עופר כסיף:  אבל מדובר פה גם לעניין תרבותי

עופר כסיף:  שבעניין התרבותי הזה יש כלים כדי, הם כלים יותר מסובכים, הם כלים שהם דורשים, גם לא רואים את הפירות מיידית

עופר כסיף:  השאלה אם יש משהו שנעשה ועל ידי מי, או מה אפשר לעשות, כדי באמת לחנך, לערוך סוציאליזציה של הגורמים הרלוונטיים כך שיפנימו את ההתנהגות ההולמת

עופר כסיף:  הרי אדם שנותן שירות הוא מלכתחילה אמור לדעת איך לתת שירות

עופר כסיף:  אבל הוא גם אמור לדעת איך לתת שירות לאוכלוסיות שונות

עופר כסיף:  כאן זאת אוכלוסייה שהיא הרבה יותר פגיעה, טרף קל

עופר כסיף:  ועוד פעם, הדבר הזה אני נתקל בו המון

עופר כסיף:  והוא גם מאוד מאוד משפיל

עופר כסיף:  זאת אומרת, מעבר לעניין, עוד פעם, אני לא מדבר כרגע על עניין של אכיפה וחוק

עופר כסיף:  יש פה השפלה

עופר כסיף:  אדם מבוגר שלא מצליח להתמודד והוא חש שבזים לו, הוא מושפל

עופר כסיף:  וזה נורא

עופר כסיף:  זאת הרגשה איומה

עופר כסיף:  ואני חושב שצריך לעשות עם זה משהו

עופר כסיף:  אני, עוד פעם, אני קטונתי

עופר כסיף:  אני לא איש מקצוע שיודע מה ואיך, לכן אני מפנה את זה אליכם

עופר כסיף:  ואולי להתחיל איפה שהוא

משה אשכנזי: - - - מי שניהל אנשי מכירות, אני יכול לומר שהדרך היחידה אם לא ענישה, היא לשים רף של מחסומים גבוהים מאוד למנוע ביצוע עסקאות והפרות

משה אשכנזי:  אם אנחנו נחייב את חברות האשראי או הבנקים בחשבונות או בהוראות תשלום לקבל חסימה של קרוב משפחה, בן משפחה או היעדר בן משפחה אנחנו כן נוכל להשיג את זה

משה אשכנזי:  זאת אומרת, למנוע מהבנקים וחברות אשראי לקבל הסכמות שלא אושרו על ידי בני משפחה או לחילופין

עופר כסיף: זה דורש חקיקה?     

דוד ביטן: טוב, רבותיי

עופר כסיף: אז אני אשמח לקחת את זה, אני אדבר איתך

דוד ביטן: מי זה שלמה פרלוב?      

שלמה פרלוב: תודה רבה שהנושא הזה עולה מחדש

שלמה פרלוב:  אני אגיד לאדוני משפט אחד

שלמה פרלוב:  יש החלטת ממשלה מספר 450 שראש הממשלה בנימין נתניהו אישר אותה ונתן לה את הדחיפות והיא קצת נרדמה

שלמה פרלוב:  חלק ממנה, ויש לה את הפתרונות לכל התחלואים שהוזכרו כאן

שלמה פרלוב:  לכן הייתי מבקש מאדוני, אם זה ניתן ואם זה בסמכותו של אדוני, שהצעת החוק הזאת, סליחה, החלטת ממשלה 450 מיום 18

שלמה פרלוב: 10

שלמה פרלוב: 2020 תיבחן מה בוצע מה לא בוצע

שלמה פרלוב:  משום שכל הזמן היו עד אותה החלטה כל מיני מסמכים, ניירות עמדה וכל מיני דברים אחרים

שלמה פרלוב:  אבל בתכלס עד שהגיעו למסמך הזה, שזו הייתה עבודה בעיקר של רשות לצרכנות וסחר הוגן

שלמה פרלוב:  ופשוט מאוד היא קצת נשכחה

שלמה פרלוב:  ואסור לנו להמציא גלגל מחדש, אלא צריך מישהו לבדוק

שלמה פרלוב:  למיטב ידיעתנו מה שבדקנו, חוץ מ-"אל תתקשרו אליי" דברים לא בוצעו

דוד ביטן: הבנתי

דוד ביטן:  אנחנו נשמח להיכנס לדברים האלה, אבל לא נראה לי שזה בסמכות

אניטה יצחק: אבל אני סקרתי את ההתקדמות שיש לנו

אניטה יצחק:  זה בדיוק, החלטה 450 התייחסתי אליה

דוד ביטן: ראיתי שהתייחסת

שלמה פרלוב: היא לא מומשה

דוד ביטן: אנחנו לא יכולים לעקוב אחרי העניין הזה, כי זה נדמה לי ועדת הרווחה

אניטה יצחק: אנחנו מדווחים למשרד רוה"מ כל הזמן על ההתקדמות

דוד ביטן: לא, אבל איזה ועדה בכנסת? זה ועדת, סלח לי

משה אשכנזי: ב-2020 הייתה עליה - - -     

דוד ביטן: דיברת כבר

דוד ביטן:  זה לא הולך ככה

דוד ביטן:  אתה לא יכול כל פעם לקחת ולדבר במקום כולם

דוד ביטן:  בסדר?     

שלמה פרלוב: יש לו הצעה לנושא הזה? כדי שזה לא יישאר נייר ואנחנו נדון עוד פעם עוד שנה בנושא?      

דוד ביטן: היא תיארה לנו את זה במסגרת ההסברים שלה

אניטה יצחק: אנחנו עובדים על זה

דוד ביטן: אני מציע שתדברו ביניכם

דוד ביטן:  בגדול, אנחנו חברי כנסת

דוד ביטן:  אנחנו כמובן יביאו הצעות חוק, אנחנו נעזור ונסייע, איך ויכוח

דוד ביטן:  מבחינת סמכות הוועדה שיכולה לבדוק ולעקוב אחרי הדברים אם הם מתבצעים או לא ומה רמת הביצוע, זו לא הוועדה שלנו

דוד ביטן:  אז כשיש יום מיוחד כל הוועדות מתגייסות

דוד ביטן:  אבל אני מאוד מצטער, זה לא, אני לא יכול להיכנס לזה

דוד הכהן: אז תן הוראה להעביר את זה לוועדה

דוד ביטן: זה לא הולך ככה

דוד ביטן:  יש ועדת הרווחה

דוד ביטן:  יושב הראש ישב פה, לא דיבר

דוד ביטן:  הוא יכול לטפל בדברים האלה באותה מידה שאני יכול

שלמה פרלוב: תודה אדוני

דוד ביטן: נטע אבן צור מאגף אזרחים ותיקים

דוד ביטן:  היום במשרד הנגב והגליל והחוסן הלאומי

נטע אבן צור: נכון

דוד ביטן: איפה תהיי מחר?     

נטע אבן צור: שאלה טובה

נטע אבן צור:  מה שתחליטו

נטע אבן צור:       אז אני מנהלת את מוקד 8840 אזרחים ותיקים

נטע אבן צור:  אנחנו מוקד מיצוי זכויות

נטע אבן צור:  בשנת 2022 פנו אלינו כמה מאות אנשים בנושא עושק קשישים

נטע אבן צור:  ורק משיחות ופניות לחברות ובעלי עסקים הצלחנו להחזיר כמה מאות אלפי שקלים לאזרחים ותיקים

נטע אבן צור:       אני בעצם פונה גם לרשות להגנת הצרכן

נטע אבן צור:  היה לנו שיתוף פעולה נהדר ושלחנו בתחילת 2023 כ-200,000 מסרונים לאזרחים ותיקים כדי לספר להם על פרויקט "אל תתקשרו אליי"

נטע אבן צור:  הצענו להם סיוע דיגיטלי בהרשמה לפרויקט

נטע אבן צור:  ואני קוראת גם לכל מי שרוצה ליצור איתנו קשר דומה ולהמשיך את הקשר הזה, מוקד 8840 עבור אזרחים ותיקים אשמח לשיתוף הפעולה הזה

דוד ביטן: טוב

דוד הכהן: תודה אדוני יושב הראש

דוד הכהן:  דוד דהן, יושב ראש ודובר הארגונים החברתיים בכנסת

דוד הכהן:  השתתפתי בהמון דיונים, בוועדה לביקורת המדינה, בוועדה לתלונות הציבור

דוד הכהן:  כאן בוועדת הכלכלה היו המון דיונים בסוגיות האלה

דוד הכהן:       בוועדת תלונות הציבור הנושאים שנתנו מתנות, מה שדיברו על זה לפני זה

דוד הכהן:  את הטאבלטים ואחר כך חייבו את זה

דוד הכהן:  עכשיו לא רק, יש דבר שלא עלה כאן בנושא הזה

דוד הכהן:  כל הנושא הזה טופל אז, מדובר על כמה שנים אחורה, טופל אז והם חוזרים חזרה עוד פעם

דוד הכהן:  נותנים את זה לעורכי דין והם מחיים את זה מחדש ושוב פעם בארגונים חדשים הם באים והם פשוט הולכים לחייב את החשבונות והוצאה לפועל ומזייפים כל מה שאתה לא רוצה כאן

דוד הכהן:  ופשוט עומדים כאן בחוסר אונים, אפילו משרד המשפטים, היה צריך להיות פה נציג של משרד המשפטים, היה צריך להיות כאן, או הסיוע המשפטי

דוד הכהן:  כדי שיטפלו בדבר הזה

דוד הכהן:  דבר חמור, הם חוזרים על זה בגלגולים

דוד הכהן:  למרות שהם, הם היו איתנו ביחד

דוד הכהן:  אניטה הייתה איתנו אז

דוד הכהן:  והם טיפלו בזה בצורה חמורה אז

דוד הכהן:  והם חזרו על זה עוד פעם

דוד הכהן:  והדברים עברו, שנים עברו והם חוזרים על זה עוד פעם

דוד הכהן:  על אותו עניין

דוד ביטן: תודה

דוד ביטן:  מי זאת מיה שמיר?     

משה שמיר: שלום, אני מיה שמיר

משה שמיר:  אני עו"ס מחוזית לחוק הגנה על חוסים, מינהל אזרחים ותיקים משרד הרווחה

משה שמיר:  אנחנו עוסקים בהתעללות והזנחה באזרחים ותיקים

משה שמיר:  יש לנו 150 יחידות ייעודיות לנושא בכ-120 רשויות מקומיות במחלקות לשירותים חברתיים

משה שמיר:  יושב עו"ס יעודי שמומחה לתחום

משה שמיר:  בעקבות התרחבות התופעה של עושק של אזרחים ותיקים, אז נכנסנו גם לתחום הזה

משה שמיר:  ואנחנו רואים משנה לשנה עלייה בכמות הפניות גם אלינו, כשגם מדובר בניצול כלכלי וגם מדובר בעושק

משה שמיר:  אז אנחנו נותנים גם ליווי פרטני וגם הסברות והעלאת מודעות באוכלוסייה הכללית במועדונים שלנו, במרכזי היום ובכלל ערבי הסברה בישובים ובערים

משה שמיר:       יש לנו שני פרויקטים עכשיו שמתרחשים: פרויקט אחד הוא יחד עם בנק ישראל, לנושא של חינוך פיננסי

משה שמיר:  שזה הסברות בנושא הפיננסי והימנעות מהונאות כלכליות שזה יפעל בכ-100 רשויות

משה שמיר:  ויש לנו עוד פרויקט עם המועצה להתנדבות שזה פיילוט שיפעל עכשיו ב-10 ישובים שהמטרה היא להכשיר אזרחים ותיקים שיהיו מובילי התנדבות למניעת ניצול כלכלי וקידום הביטחון האישי

משה שמיר:  שהמטרה היא גם להכשיר אותם להסברה וגם להכשיר אותם לאיתור וזיהוי של מצבים וליווי סביב הפסקת התופעה

משה שמיר:  תודה רבה

דוד ביטן: טוב, תודה רבה

דוד ביטן:  אילה רוזנברג? מי זה מוטי קדוש?     

מוטי קדוש: שלום לכולם, אדוני יושב הראש

מוטי קדוש:  אני עו"ד מוטי קדוש, מטעם חברת "אימפקט" מייצג את חברת AVIA אני מגיע מעולמות עושק הקשישים

מוטי קדוש:  אני הייתי יושב ראש המטה למאבק בעושק הקשישים בשנת 2018-2019 והיועץ של השרה לשוויון חברתי וגמלאים, היום חברת הכנסת חברת כהן

מוטי קדוש:  אני שותף פה לחלק מההצעה שצוינה פה, 450 "אל תתקשרו אליי"

מוטי קדוש:       אני רוצה לדבר, נמצא כאן איתי מר טל הראל, מנכ"ל חברת AVIA, זה סטארט-אפ ישראלי שמשלב בין טכנולוגיה לנגישות אצל אזרחים ותיקים

מוטי קדוש:  אני מהפריזמה שלי, מהמקום שלי, יודע שבדידות היא קרקע פוריה להונאות

מוטי קדוש:  והחברות האלה, חברות העושק, ואני ראיתי הרבה חברות עושק וראיתי הרבה נפגעי עושק, בעיקר אנשים בודדים

מוטי קדוש:  ככל שאנחנו נמגר את תופעת הבדידות, אדוני, אנחנו ניתן פה איזה שהוא מענה לפתרון

מוטי קדוש:       מה שעושה חברת AVIA זה בדיוק זה

מוטי קדוש:  זה סטארט-אפ ישראלי שמקדם שילוב בקהילה, בין טכנולוגיה למגע אישי

מוטי קדוש:  ואני יכול לספר שהחברה מנעה לא עוקץ ולא שניים, על ידי זה שהעו"סים של החברה, חברי הקהילה, באו והתייעצו עם משהו, ידעו שיש להם איזה שהיא כתובת אישית לבוא ולדבר איתו וכך בעצם מנעו את ההונאה הבאה ומנעו עושק קיים

מוטי קדוש:  אז אני חושב שטוב יהיה אם אנחנו נבין שהבדידות היא לא מקור הבעיה, אבל היא בהכרח הקרקע שמכשירה את החברה הבאה לבוא ולעשוק

מוטי קדוש:  כי החברות האלה שמגיעות לעקוץ אנשים הן מסתכלות ונוח להם להגיע לאלו הבודדים

מוטי קדוש:  לאלו שאין להם נכד לדבר איתם או שהם נמצאים באזור מרוחק וזה הרבה יותר קל

מוטי קדוש:  אז ככה היה חשוב להדגיש את הנושא הזה

מוטי קדוש:  הבדידות, הבדיקות היא המחלה שצריך להילחם בה

מוטי קדוש:  לא רק בפן ההונאתי, אלא גם בפן של הפתרון שלו

מוטי קדוש:  תודה רבה

דוד ביטן: תודה

דוד ביטן:  מי זה יאיר?      

יאיר סמוליאנוב: יאיר סמוליאנוב, עמותת לובי המיליון, עמותה שפועלת למען קידום צרכים וזכויות של ישראלים דוברי רוסית שחיים בישראל

יאיר סמוליאנוב:       אני חייב להגיד שהרבה דיברנו כאן בדיון על סוגיית ההסברה ואני מודה, וצריך להגיד, ההסברה וגם ההסברה בשפה הרוסית, מאוד מאוד השתפרה בשנים האחרונות

יאיר סמוליאנוב:  כך אני מרגיש, כך אני שומע את זה

יאיר סמוליאנוב:  ועל זה צריך להגיד באמת כל הכבוד לכל העוסקים במלאכה בהקשר הזה

יאיר סמוליאנוב:       אני חייב להגיד שכשאני מדבר עם קשישים דוברי רוסית, הדבר העיקרי שאני שומע זה חוסר אמון בזה שהפנייה שלהם תוביל לאן שהוא

יאיר סמוליאנוב:  אני דיברתי עם שני הסבים והסבתות שלי לפני הדיון היום ושאלתי אותם מתי פעם אחרונה התקשרו אליכם? ואז הם פתחו את הטלפון וכמו בסרטים הראו לי ככה: לפני שעה, לפני 5 שעות, אתמול

יאיר סמוליאנוב:  זה המצב

יאיר סמוליאנוב:  עכשיו צריך להגיד, האנשים שעושים את זה, הם לא פראיירים

יאיר סמוליאנוב:  הם מתקשרים והם מתקשרים ככה שפתאום אתה רואה בזיהוי, הם רואים שפתאום מתקשרים אליך מהבנק, כתוב בנק ישראל

יאיר סמוליאנוב:  אתה פתאום מקבל S

יאיר סמוליאנוב: M

יאיר סמוליאנוב: S שכתוב פה IL police או כל מיני דברים כאלה

יאיר סמוליאנוב:  הם יודעים את העבודה וסטטיסטית הם מצליחים בדברים האלה

יאיר סמוליאנוב:       ואני קורא כאן לכל מי שמכיר את התחומים האלה ועסוק בתחומים האלה, ההסברה חשובה לא רק להעלאת המודעות

יאיר סמוליאנוב:  ההסברה חשובה גם להראות שמי שעושה דברים לא בסדר ומי שפונה לצורך העניין, הדברים האלה מטופלים וקורים

יאיר סמוליאנוב:  כי לא סתם, ובעיניי זה חבל, שאנחנו מסיימים את הוועדה הזאת ולא יודעים כמה כתבי אישום באמת הוגשו וכמה אנשים באמת ישבו בכלא

יאיר סמוליאנוב:  ומה הקנסות, לא יודע, בחמש שנים האחרונות

יאיר סמוליאנוב:  כי אני יודע להגיד, אנחנו לפני חצי שנה בלובי המיליון עשינו סקר בקטנה אצלנו בקהילה

יאיר סמוליאנוב:  ותוך ארבעה ימים קיבלנו 200-250 פניות מאנשים שאמרו

יאיר סמוליאנוב:  זה רק מהארבעה ימים האחרונים

יאיר סמוליאנוב:  השאלה מה עושים עם זה הלאה

יאיר סמוליאנוב:  התחושה של אנשים זה שאנחנו פונים, שואלים אותנו מלא שאלות, לא חוזרים אלינו

יאיר סמוליאנוב:  אנחנו לא יודעים

יאיר סמוליאנוב:  ואז הדבר הזה נסגר בלא כלום

יאיר סמוליאנוב:  אז אני אומר בכנות, אם רוצים להרתיע, צריך לא רק לדאוג לזה שהאזרחים הוותיקים יכירו את הדברים, כי הרבה מהם מכירים, אבל הם עדיין נופלים בזה למרות שהם מכירים

יאיר סמוליאנוב:  אלא צריך גם לדאוג לכך שאנשים שנענשים הציבור יידע על זה, האנשים האלה יירתעו

יאיר סמוליאנוב:  מי שחושב פעמיים לעשות את זה ידע שיש האשמות ויש עונשים והדבר הזה קורה

יאיר סמוליאנוב:  ואני אומר לכם, הנתונים שהוצגו פה בהתחלה, אני יכול להעביר מאות ואלפי פניות רק מהחודש האחרון של קשישים דוברי רוסית שמקבלים את הטלפונים האלה

יאיר סמוליאנוב:  ואני אשמח לעשות את זה ולשתף פעולה עם כל מי שכאן יכול לעזור בהקשר הזה

יאיר סמוליאנוב:  השאלה אם הדבר הזה באמת יוביל לאן שהוא

אניטה יצחק: אני ממליצה קודם כל שתסייע להם להכניס את המספרים למאגר "אל תתקשרו אליי"

אניטה יצחק:  שראשית לא יקבלו את הטלפונים האלה

אניטה יצחק:  זה הדבר הכי חשוב

משה אשכנזי: זה ב-S

משה אשכנזי: M

משה אשכנזי: S מגיע

אניטה יצחק: אוקיי

אניטה יצחק:  זה תלוי

אניטה יצחק:  דרך אגב, אם ה-S

אניטה יצחק: M

אניטה יצחק: S הזה הוא כזה שהוא פותח שיחת מכירה אז גם הוא נכנס לעניין הזה

אניטה יצחק:  אז קודם כל להכניס את מספר הטלפון למאגר

אניטה יצחק:  ואם יש צרכנים שנפגעו, תפנה אותם אל הרשות להגנת הצרכן

אניטה יצחק:  אנחנו מגיעים גם אליהם הביתה ואנחנו מקבלים תלונות גם ברוסית

דוד ביטן: טוב

דוד ביטן:  אני חושב שסיימנו

דוד ביטן:  ודאי שזה נושא מאוד חשוב שצריך לטפל בו

דוד ביטן:  אבל, קודם כל, כל הכבוד על העבודה שהמשטרה והרשות להגנת הצרכן עושים וכל הגופים שמטפלים בזה

דוד ביטן:  הבשורה הכי טובה שאמרת לנו עכשיו שאתם בנושא של הגבייה כבר מטפלים בעניין הזה של בעלי התפקיד וכל זה

אורית זוארץ: אפשר התייחסות קטנה רק, מישראכרט

דוד ביטן: בבקשה

אורית זוארץ: אורית ארד-כץ, מנהלת את הרגולציה בישראכרט

יבגני סובה: עדיין יש שמתקשרים ומציגים קצין הביטחון של ישראכרט? זה עדיין עובד, אה?     

אורית זוארץ: כן

אורית זוארץ:  אני אשמח להתייחס דווקא לסוגיה שהועלתה פה

אורית זוארץ:  רוב השיח מתעסק בעצם בפלסטרים

אורית זוארץ:  הסברה זה מעולה, הכל טוב

אורית זוארץ:  בואו לרגע נדבר על איך לפתור את שורש הבעיה

אורית זוארץ:  היום כשמבצעי ההונאות שולחים S

אורית זוארץ: M

אורית זוארץ: S-ים עם סיסמה הם מצליחים להיכנס

יבגני סובה: שנייה, איך, מה השם?     

אורית זוארץ: אורית, רגע

אורית זוארץ:  דוד, אתה מכיר את הבעיה של ישראכרט? לא, ממש בקצרה

אורית זוארץ:  כי אני חושב שיושב הראש פשוט לא מבין על מה את מדברת

אורית זוארץ: אז אני מסבירה

יבגני סובה: אז תסבירי בקצרה

יבגני סובה:  יש אנשים שמקבלים טלפון, וזה ממשיך, זה נראה לי כבר כמה שנים

יבגני סובה:  מתקשר בן אדם שמציג את עצמו כקצין הביטחון של חברת ישראכרט והוא טוען שיש חיוב בחשבון של בן אדם

יבגני סובה:  עכשיו, ברגע שבן אדם לא מאמין, אז הוא אומר לו תסתכל מאיזה מספר אני מתקשר

יבגני סובה:  והוא מסתכל על המספר, מופיע מספר של חברת ישראכרט

יבגני סובה:  תקשיב

יבגני סובה:  מספר שהוא בנתיים מופיע על גבו של כרטיס האשראי

יבגני סובה:  הוא אומר לו תהפוך את כרטיס האשראי

יבגני סובה:  נכון?      

אורית זוארץ: נכון, נכון

יבגני סובה: במקרה מכיר את הסוגיה

יבגני סובה:  ולכן, בן אדם מסתכל ואומר על הצג שלו, על צג הפלאפון שלו מופיע אותו מספר שבעצם מופיע על גבי כרטיס האשראי

אורית זוארץ: ואז הם לקחו את זה צעד אחד קדימה

יבגני סובה: איך פתרתם את זה מבחינה טכנית?     

אורית זוארץ: רגע, רגע, רגע

אורית זוארץ:  לא באמת פתרנו את זה

אורית זוארץ:  ובעיה חמורה מזה, ה-S

אורית זוארץ: M

אורית זוארץ: S-ים שמתקבלים ממבצעי ההונאות, שמבקשים שתיתן להם את ה-OTP, וכל הדבר הזה, בעצם נכנסים לבליל ההודעות הלגיטימיות מישראכרט

אורית זוארץ:  פנינו למשרד התקשורת

יבגני סובה: זה התחזות לחלוטין

אורית זוארץ: התחזות

אורית זוארץ:  אבל גם אין לי איך לטפל בזה

אורית זוארץ:  פנינו למשרד התקשורת, ביקשנו שיבלמו את זה

אורית זוארץ:  ש-S

אורית זוארץ: M

אורית זוארץ: S-ים שנשלחים מישראכרט ישלחו רק S

אורית זוארץ: M

אורית זוארץ: S-ים אמיתיים, יהיו תחת הכותרת ישראכרט

אורית זוארץ:  ושההאקרים שעושים את זה לא יצליחו

אורית זוארץ:  משרד התקשורת הוציא קול קורא, בדק

אורית זוארץ:  בפועל לא קרה עם זה כלום

אורית זוארץ:       אני מצליחה לגמרי להבין את האנשים שנופלים קורבן להונאות האלה

אורית זוארץ:  אי אפשר להבדיל בין מה אמיתי ומה לא אמיתי

יבגני סובה: כן

יבגני סובה:  אבל תעשו אתם הסברה

יבגני סובה:  אתם הרי גם יודעים מי הלקוחות שלכם

יבגני סובה:  אם עכשיו מתקשרים לבן אדם

אורית זוארץ: אנחנו עושים המון הסברה

יבגני סובה: לא, הסברה למשל, מידי פעם, שוב, אני קטונתי לתת לך עצות

יבגני סובה:  אבל פעם ברבעון תוציאו הודעה לתקשורת

יבגני סובה:  תעשו ראיונות בתקשורת

יבגני סובה:  תשלחו לתקשורת אפילו בשפה הרוסית אנשים מטעמכם שיגידו בן אדם, אם מישהו מקבל שיחה

יבגני סובה:  קודם כל, קצין הביטחון לא מתקשר, נתחיל מזה

יבגני סובה:  בסדר? אם מתקשר, אז מישהו מתקשר שהוא נציג ומבקש להתקשר לטלפון ואז ככה לתת פרטים

יבגני סובה:  כי בן אדם מתקשר מישראכרט ומבקש פרטים של הזקן

יבגני סובה:  למה?     

דוד ביטן: אני חייב לסיים

יבגני סובה: אני מסיים

יבגני סובה:  לא, זו סוגיה שהייתה מטורפת

יבגני סובה:  אז אני תכף אני אקח את הפרטים שלך

אורית זוארץ: תודה רבה

דוד ביטן: טוב, תודה רבה לכולם